**Lämpimästi tervetuloa opiskelemaan sosiaalityötä Lapin yliopistoon!**

Tässä viestissä on tärkeää tietoa opiskelun aloittamiseen liittyen. Lue viesti huolella ja toimi annettujen ohjeiden mukaisesti.

Ihan ensimmäiseksi: Jos sinulla on aiempia sosiaalityön opintoja tai sosionomi (AMK/YAMK) -tutkinto tai jonkin oppiaineen kandidaatin- tai maisterintutkinto, ole opiskelupaikan vastaanottamisen jälkeen mahdollisimman pian yhteydessä korvaavuuspäätösten tekijöihin lähettämällä vapaamuotoinen korvaavuushakemus osoitteeseen sosiaalityo@ulapland.fi  Toimita sähköpostiviestin mukana linkki Opintopolkuusi tai kopiot todistuksistasi, virallisesta opintosuoritusotteesta ja niiden yksittäisten sosiaalityön kurssien kurssikuvauksista, joilla haet korvaavuutta. Aiemmat opintosi käydään läpi ja selvitetään, mitä korvaavuuksia sinulla on mahdollisuus saada. Saat tiedon korvattavista ja suoritettavaksi jäävistä kursseista s-postitse. Huomioi, että todistuskopioiden tulee olla virallisia.

Syksyn aloitukseen löydät tietoa täältä [Uudelle opiskelijalle | Lapin yliopisto (ulapland.fi)-](https://www.ulapland.fi/FI/Opiskelu/Uudelle-opiskelijalle/Orientaatio) mm. opiskelijatutoreiden kirjeen, orientaatioviikon ohjelmat, etäyhteydet uusien opiskelijoiden kyselytunneille. Orientaatioviikko alkaa ti **27.8.2024 klo 9**. Orientaatioviikon ohjelmaan on erittäin suositeltavaa osallistua (mutta ei pakollista).

Ilmoittaudu HOPS-luennoille ”HOPS0001V24 Orientoivat opinnot ja HOPS (sosiaalityön opiskelijoille)” Pepissä (<https://www.ulapland.fi/FI>, 1. pikakuvake sivun ylälaidassa), josta löydät luentojen aikataulut. Luennoille voi osallistua yliopistolla Rovaniemellä ja etänä.  Pääset osallistumaan luennoille etänä Moodlen työtilasta: “HOPS0001V24-opintojakso, lv 2024-2025" palapelikuvakkeen yhteydessä olevan linkin kautta. Moodle-ohjeet löydät täältä:  <https://eoppimispalvelut.fi/> (sivun alaosa).

Opiskelijatuutoreiden ohella OmaOpettajat huolehtivat, että pääsette hyvin alkuun opiskeluissanne.  Jokainen uusi opiskelija tekee henkilökohtaisen opintosuunnitelman (Hops) ja tapaa OmaOpettaja kanssa joko kasvokkain, Teamsillä tai puhelimitse heti alkusyksystä. OmaOpettajasi lähettää sinulle sähköpostia elokuussa, josta saat tietää, kuinka varaat hops-keskusteluajan.

Kysymyksiä kannattaa lähettää:

Ensisijaisesti yleiset, muitakin todennäköisesti koskettavat kysymykset Moodlen ”Lapin yliopiston opiskelijoiden info ja ohjaus” -työtilaan. Se on opiskelijoiden suljettu keskustelualue. OmaOpettajat vastaavat näihin kysymyksiin.  Henkilökohtaisemmat kysymykset voi laittaa esimerkiksi suoraan OmaOpettajalle tai jos sinulla ei ole tiedossa OmaOpettajan nimeä, voit lähettää kysymyksesi osoitteeseen sosiaalityo@ulapland.fi

Tässä vaiheessa ei kannata huolehtia vielä liikaa. Suurin osa asioista ja mielessä olevista kysymyksistä selviää orientaatioviikolla ja syksyn mittaan. Tehtävänämme on huolehtia, että opintonne lähtevät sujuvasti käyntiin.

Ystävällisin terveisin OmaOpettajien puolesta,

Marjo Outila ja Katriina Sirkka

Yhteiskuntatieteiden tiedekunta

Sosiaalityön koulutusohjelma

Lapin yliopisto

marjo.outila@ulapland.fi, p. 040 484 4176

katriina.sirkka@ulapland.fi, p. 040 151 1631